
I en Tid, da saamange og forskjellige Interesser komme til Orde, og
gjöre Fordring paa at höres og forstaaes, har der pludselig hävet sig
en Stemme for en Sag, der hidtil ei er paaagtet -- nemlig Qvindens.
Under forskjellige Navne föres Sagen frem for Samfundets Domstol --
Emancipation -- Qvindens Berettigelse som Menneske --; men Grundtonen
er dog en Klage over Qvindens Stilling i Samfundet. Pressen har ei
endnu taget nogen sunderlig levende Deel i Striden; de udkomne
Smaaskrifter ere meest blevne betragtede fra det ästbestiftkritiske
Standpunkt; over Indholdet, Kjärnen har man smilet, man har slaaet det
hen i Spög, höiestens railleret over det, og da selv en directe
Opfordring er udgaaet til een af Pressens meest övedeMedarbeidere, har
han dog ei kunnet eller villet gaae rettelig ind paa Themaet, -- han
har gjort som Lägen, det vel seer, der er en Sygdom tilstede, hvis
Aarsager han ei kan häve, og som han eiheller anseer for livsfarlig, --
han har smilet, talt beroligende Ord, og tröstet Vedkommende med, at
der var Mange, der led af samme Sygdom. Saaledes gaaer det alltid: Man
klager over Sygdommen, man anförer Symptomerne, raaber om Hjelp, og
Ingen nänner vel at sige, at den er ulägelig; men heller Ingen vil
dröfte, om den kan häves, og endu mindre gjöre alvorlige Forsög paa at
finde, hvori den har som Rod. Men er der da virkelig et Onde tilstede?
Vi ville undersöge de vigtigste Meninger i denne Sag.

Clara Raphael angriber Tomheden i Qvindens aandelige Liv,
Conversationstonen, Religionen, o. s. v.; men spörge vi hende, om hvad
hun da egentlig vil, ved hun det ikke selv. Det er netop Ulykken, naar
Qvinden er Forfatterinde, at der indblander sig saameget Uvedkommende i
den Iver, hvormed hun stri-der for sin Sag. Clara har upaatvivlelig
fölt sig greber af en smertelig Anerkjendelse af, at der i Qvindens Lif
ofte er en mangelfuld Side, som ikke föles af alle Qvinder, men kun af
dem, som netop skulle söge deres Deel i Livet paa denne Kant. Clara
Raphael vil ikke sige: "Jeg er ikke Hustru, bliver det maaskee ikke --
hvad skal jeg saa foretage mig heri Verden? -- At väre Hjälpehustru, og
opdrage Andres Börn, det har jeg ikke Lyst til; jeg föler mig skabt for
et andet og höiere Mal!" -- Dette siger Clara ikke; men hub siger: "Jeg
vil ikke väre Hustru og Moder, hvad skal jeg saa foretage mig? Hvem vil
dele mine aandelige Interesser? -- Pluraliteten kan ikke, de Faae, der
kunne, falde ikke paa min Vei, vel! jeg föler mig kaldet til at omvende
de Ejenstridige." At kun siger det Sidste og ikke det Förste, har sin
Grund i den usynlige Dämon, Forfängelighjeden, der kun af og til
stikker Hestefoden frem. Clara vil väre Menneske, -- hun mener, at
Manden har Lov at väre Menneske, denne Rettighed bör Qvinden ogsaa
have, og dog er Clarapaa en slem Afvei fra det Maal, hun söger. Jo mere
man omfatter det hele Samfunds Interesser, jop mere er man Menneske:
Philosophen, der kun har sit Fornuftsystem, og den rene Umiddelbarhed,
der okke veed, hvad System er, ere begge ligelidt Mennesker; thi de
have ingen Interesser udenfor sig selv. Derfor er Digteren saameget
Menneske, fordi han forstaaer at leve i de Andres Hjerter, tänke med
deres Själ, og tale med deres Tunge. Men Clara vil kun leve med de
Vise, de Eenfoldige forkaster hun, og kommer saaledes mere og mere bort
fra Menneskeheden. Vistnok har Clara mere Ret, end man vil tilstaae
hende, naar hun regner sin Begeistring fra Krigens Begyndelse; det er
jo naturligt -- som vi have seet mange Exempler paa -- at den danske
Qvinde ogsaa fölte Trang til at gjöre Noget for Fädrelandet; at blive
en tapper Landsoldat laae udenfor hendes Evne; men hun tog og gav, hvad
hun havde: Guld og Sölv. -- Clara har ei taget Begeistringen saa
practisk; den har slaaet Rod hos hende, hun vil ogsaa väre Staten til
Nytte, og hun forlan-ger derfor en Plads i den. Foruden denne
Begeistring for at väre nyttig, har hun en anden, den for det Skjönne.
Hun vil väre skjön Aand, hun gjör Jomfruen af Orleans til sit Ideal, og
endelig driver hun det Skjönne saa vidt, at det bliver uskjönt, af
samme Grund, som hun söger Leilighed til at gavne ad den steileste Vei
-- af Overdrivelse i sine Anskuelser.

Märkeligt nog har een af Clara Raphaels ivrigste Modstandere --
Forfatterinden til "En ung Hustrus Breve" -- viist hende en väsentlig
Tjenste, nemlig den at kjede Publicum. Hun har nemlig malet et, efter
hendes Formening, idyllisk Huusliv for os, og vil gjerne insinuere den
Formening, at Intet gaaer over en god Husmoder; thi höiere kunne vi vel
ikke sätte hendes Fortjenester. Hun föler sig i Havn, og vil nu ogsaa
gjerne unde Fröken Clara denne Nydelse, skjönt hun synes at betvivle
hendes Capacitet til at skjänke godt Thevand. Denne hele Udstilling af
det huuslige Livs Behageligheder synes at have en vis Lighed med, omjeg
f. Ex., naar min Broder, der er Nattevägter, beklagede sig om Morgenen
over at väre trät, forkommet og kjed af sin Stilling, da svarede ham,
medens jeg strakte mig i den blöde Seng: "Ja, men hvorfor lägger Du Dig
ikke i Sengen ligesom jeg? Ingenting gaaer dog over en blöd Seng."
Saaledes siger ogsaa den unge Hustru: "Gift Dem, Fröken Clara!" (Jeg
maa her gjöre den Bemärkning, at snurrigt nok nävne Alle Forfatterinden
ved Fornavnet, Ingen siger: Fröken Raphael; hvorfor ikke?) Men om
Fröken Clara nu ikke kan finde Nogen paa et Comptoir, der er ofter
hendes Smag, skal hun da alligevel gifte sig? Thi hvad Historien med
Baronen angaaer, da er den saa episodeagtig, at vi ansee den kun for et
Tankeexperiment, Clara anstiller med sine egne Ideer. Fröken Clara er
arrogant i sin Fremstilling af sin egen Fortrinlighed fremfor sine
Omgivelser; den unge Hustru er om muligt endu mere arrogant i
Beskrivelsen af sin huuslige Lyksalighed; hvad mig angaaer, har jeg
inge Smag for Claras sure Frugter, men endu midnre sor den unge
Hu-strues smaglöse ditto, og jeg fölte mig ved Läsningen af Brevene
forfrisket, hvergang een af Claras Tanker kom for Lyset, og da jeg
formoder, at det er gaaet andre Läsere ligesaa, er jag af den
Formening, at den unge Hustru virkelig har gjort Clara Raphael en
Tjeneste. Dersom en Mand har skrevet denne Bog, da har han meget
heldigen forstaaet at efterligne en Dames Stiil med alle dens
uvedkommende Floskler og intetsigende Digressioner; er det en Dame, har
hun visselig begaaet den Synd, Poul Möller beskriver som "at föle, for
at skildre sine Fölelser."

Denne Strid mellem de forskjellige Ideer har opvakt en tredie
Forfatterinde, Sibylla, der först i Nord og Syd har opkastet det
Spörgsmaal: "Skal Qvinden da absolut väre Hustru for at väre Noget i
Verlden?" Og Ingen kan eller vil give Svaret. Qvinden har unägtelig en
Berettelse i Verden; men har hun den udenfor Aandens Rikge? Idet Manden
kjämper for sin egen Udvikling, strider han ogsaa for Qvindens; thi
hvorledes hun end vil väre sig ad, er det dog kun ved Manden, at hun
kan ud-dannes. Idet Sibylla klager over Opdragelsens Mangler, har hun
visselig Ret; men man maa vel antage, at enhver nogenlunde begavet
qvindelig Aand ikke uden under meget uheldige Forhold savner Leilighed
til Uddannelse. Men Sibylla önsker, at Qvinden skal tage Deel i Livets
Virken; hun skal kunne bekläde Embede, vinde en Stilling i Verden,
offentlig Anerkjendelse, ja, maaskee endogsaa tale med paa Rigsdagen,
Men selv tilstaaet, at denne levende, virkende Deeltagelse i Samfundets
Anliggender blev tilstaaet hende, hvor skulde hun da finde sin Plads?
Hvilket Embede vilde anstaae hende? At väre Militair, var eent umuligt,
Sömand ligledes; Präst? -- studere Latin og Hebraisk? Jeg seer Sibylla
ryste paa Huvudet. Läge? fordybe sig i Stidier, opskjäre Cadavere med
de fine JHänder? -- Dommer? ak, der vilde ikke blive mage Forbrydere
satte i Tygthuset! -- Postmester? Branddirecteur? Skorsteensfeier?
Muurmester? -- nei! nei! disse Veie ere unägtelig lukkede for
Qvinden.Men der er en ung, begavet Qvinde, der ei kan eller vil gifte
sig, hvad kunne vi da gjöre for hende? Hun behöver en Levevei; thi
ogsaa hun vil leve, men hvilken? Hun kan blive Lärerinde, hun kan
proppe Videnskabernes Elementer i een Families Börn efter den anden, og
naar hun da bliver gammel -- aa! saa er hun vel en Embedsmands Datter,
og faaer en tarvelig Understöttelse eet eller andet Sted. Hun kan blive
Huusjomfru, nei! hun er Fröken, det lader sig ikke gjöre, men
Skuespillerinde? Ja, hvis hun har Talent, og Kunsten virkelig klader
hende; men hvor Faae kunne gaae denne Vei. Men Forfatterinde da? Hun
har Aand, Fölelse, hun kan bringe sine Tanker i Pennen, lad hende da
skrive! Meget godt, svarer jeg, ja, hvis hun er et Geni, hvis noget
Mägtigt rörer sig i hende, det vil frem, saa lad hende komme med det;
men kan hun saa blive lykkelig? Der er en mägtig Hindreing for Qvindens
offentlige Fremträder, den findes hos hende selv. For en sand Qvinde
maa Offentligheden altid have noget Saarende, og som Forfatterindeer
kun udsat for Dadel, Critik, baade villig og uvillig -- kan hun väre
denne? Naar Georges Sand dristig träder frem, og med aö Geniets Kraft
og Veltalenhed ivrer mod Fordommene, da er der Ingen, der vilde önske,
at hun ikke havde talt; vi beundre Geniets Magt; men Georges Sand har
unägtelig offret sig selv til sit höie Kald. Hun er inge Qvinde mer;
hendes Mandighed bestaaer ikke deri, at hun bärer Mandskläder og ryger
Cigarrer; men den bestaaer deri, at hun har bortkastet sit qvindelige
Väsens Frygt for Verden. Men ingen kan eller tör hemme Geniet, det
bryder sin Bane, som Intet kan modstaae; men dette er atter
Undtagelser, det er ingen Stilling for hele Qvindekjönnet. Om de andre
Stillinger, Samfundet byder Qvinden, f. Ex. at väre
Classelottericollectrier, Gjordemoder, o. s. v. ville vi ei engang
tale.

Idet vi nu betragte Sibyllas sidste Skrift (En Brevvexling om Qvindens
Stilling i Samfundet, III.), finde vi her fremfört bestemtere
Andskuelser, somaltsaa er lettere at imödesgaae. Vi ville tage dem hver
for sig, forsaavidt de fortjene Dröftelse.

1. Manden opfatter Qvinden i Forhold til sig. (Pag. 3) Her maae vi
först spörge: Er det muligt for Mennesket at opfatte Noget, uden i
Frhold til sig selv? Selv Anskuelsen af de aldeles udenfor- og
fjerntstaaende Gjenstande udgaaer dog fra Anskuelsen af os selv, om end
denne Betragtningsmaade ved den hyppige Anvendelse ei mer opväkker vor
Opmärksomhed. Guds ädleste Skabning er deelt i to forskjellige og dog
eensartede Personligheder, Manden og Qvinden, hos hvem Fölelse og Tanke
ere vedlagte i saa forskjellig Qvantitet og Qvalitet, at deres
Anskuelser maae blive meget forskjellige. Disse to Väsner kunne kun
betragte hinanden i Forhold til sig selv, og de kunne kun existere i
Forhold til hinanden. En beundringsvärdig Ligevägt har Skaberen bragt i
dette indburdes Forhold, saa at vi aldrig ville see alle Mänd blive
Qvinder i Aanden eller omvendt, og det er derfor unaturligt at vente,at
Manden skulde väre Qvinden behjälplig til at erhverve sig en Stilling
udenfor Forholdet til ham, eller beröve sig selv en Deel af sit
aandelige Liv. En ubestemt Anerkjendelse af dette bringer Sibylla til
at ville begynde Beviserne for Qvindens Berettigelse som Menneske med
en Slags Separation mellem Aand og Legeme, udsat i denne Sätning:

2. Savist som Gud staaer over Mennesket, saavist staaer Aanden over
Legemet (Pag. 6.) Uagtet denne Sätning ikke undeholder noget
paafaldende Usädvanligt elelr Nyt, er Anvendelsen af den dog märkelig,
forsaavidt den sakl före til den Erkjendelse, at her (nemlig i
Forholdet til Gud og Ydreverdenen) er Qvinden ikke til for Mandens
Skyld elelr i Forhold til ham. Dette indledes igjennem endeel
aphoristiske Sätninger, der skulle först bevise den Mening, at Aanden
ei nyder Fortrin nok for Legemet, en märkelig Beklagelse paa en Tid,
hvor den megen Lärdom gjör Menneskene rasende, og hvor man beklager sig
over den forödte Ungdom og de forspildteKräfter, som den overvättes
megen Lären tager med sig, og dernäst höist overflödigen begrunde den
Mening, at Aanden og Legemet udgjöre Mennesket. Sibylla formener nu, at
kun i det ägteskabelige Forhold er Qvinden til for Mandens Skyld, og
forstaaer da Forholdet saaledes,a t Qvinden da kunde ansee sin Aands
Opdragelse for betrygget ved at henlägge den aldeles i Ägtefällens
Haand. Dog er Qvindens Forhold til Manden her forslaget höist eensidift
og bogstaveligt; Qvinden uddannes ved Manden selv udenfor det
ägteskabelige Liv; om hun end aldrig indgaaer Forbindelse med det hele
Samfund; han er altid den Givende, hun den Modtagende, han den
Arbeidende, hun den Nydende, han den Fremadsträbende, hun de
Medfölgende. Idet Sibylla priser Aanden, og vil sätte den saa at sige
udenfor Legemet, idet hun vil gjöre Qvinden til et Menneske udenfor
hende selv, formaaer hun ei at opfatte hendes Forhold til Manden
aldeles aandeligt og menneskeligt.3. I Qvindens Opdragelse bör hendes
Stillings Mangler söges. (Pag. 9.) Vi kunne kun her gjentage, hvad vi
tilforn have sagt, at denne Opdragelse vistnok er mangelfuld, og
fordetmeste kun bestaaende i Tilegnelsen af endeel Sprog- og
Musikelementer; men vi mente dog, at den videre Dannelse, en fornuftig
Qvinde vil tilegne sig, nok kan erhverves af hende, selv paa dette löse
Fundament, hvis hun virkelig närer et alvorligt Önske derom, At opdrage
Qvinden for en bestemt Stilling som Manden, vil vel neppe lade sig
gjöre; man kan vel give sin Datter de nödvendige Kundskaber, for at hun
om Nödvendigheden buder, kan läre Andre; man kan öve hende i
Huuslighed, om hun skulde blive gift, i qvindelige Haandarbeider, om
hun skulde ernäre sig ved Naalen; hendes Legeme kan styrkes ved
gymnastiske Övelser, ja, den offentlige Mening tillader hende endogsaa
at ride, om hun skulde faae Lyst til at blive Berider. Men Dannelsen
kan Qvinden ikke faae udenfra, netop fordi den Dannelse, hun erhverver
ad denne Vei, er den "falske og overfladiske."Men hvad forstaaer
Sibylla ved "Former og Fordomme?" Lysten til Frihed henriver let til at
kalde Alt, hvad der modstaaer den, Former. Naar den unge Dame gaaer om
Aftenen paa Gaden, er det da kun Form, at hun ledsages af en Tjener?
Naar den unge Pige ei seer den unge Mand stivt i Öinene, ikke gaaer med
han under Armen, ikke lader han binde sit Stövlebaand, ikke indlader
sig i ivrig og timelang Disput med ham, ikke i Selskab med han alene
besöger offentlige Steder, ikke vexler Breve med ham, selv om de
ligegyldigste Materier, osv. osv. er da alt dette blot "Form og
Fordom?" Naar man overveier fornuftigen de uundgaaelige Fölger af alle
disse tilsyneladende Smaating, vil man neppe väre af den Mening, og
hvorfra komme disse Fölger? Fra de Formodninger, Manden uddrager af
denne Fornägtelse af Qvindens Väsen.

Og er det da en saa önskvärdig Ting at väre Mand?

Hvad er det at väre Mand?

At väre Mand er at väre Maalet for enhverCoquette; at leges med og
opmuntres, for siden at udlees og ksates tilside.

At väre Mand er, naar man er alvorlig og beskeden, at ringeagtes og
oversees, naar man er Laps og Nar at väre Damernes Kjäledägge.

Ikke at kunne tale en Time med en Dame, uden at tiltroes at gjör Cour;
ikke at turde dandse tre Dandse med hende, uden at hvidskes om. at man
er dödelig forelsket.

At väre Mand er, at tale Alvor, og at blive svaret med Pjat; at tale om
fornuftige Ting, og blive kaldt kjedelig; at bilde sig ind, at man
taler med en Qvinde, og bemärke pludselig, at det er en Uting, der
taler om hvad hun ikke forstaaer, og försmaaer at tale om det, hun
forstaaer.

At henvende tre förnuftige Ord til en Dame, og til Gjengjäld see sig
overskyllet af et Styrtebad af Nonsens.

At väre Mand, er at frie til en Pige, og faae Kurvn, fordi man ikke
bärer Knebelsbarter.At väre Mand, er at blive gift, og finde, at man
har faaet en Citron istedetfor en Apelsin.

At komme sulten og trät hjem om Aftenen, og finde lange Udsigter til
Aftensmad og Hvile, fordi Eens Kone skriver paa en Kogebog.

At väre Mand, er aldrig at väre ung eller gammel nok til at gaae i Ro
for Coguetterne og de Giftelystne.

At väre Mand, er at have indgaaet den uopslidelige Forpligtelse, at
hvert Ord, man henvender til en Dame, skal väre indsvöbt i en
Compliment.

Vi behöve vel ei at tilföie, at denne Beskrivelse af Mandens Stilling
er ligesaa träffende og alsidig som Sibyllas af Qvindens.

4. Den kirkelige Forening er smuk og höitidelig, men den henhörer dog
til den individuelle Troesbekjendelse. (Pag. 18.) Det gjör ikke godt at
höre denne Yttring af en Qvindes Mund; den kirkelige Forening maa for
hende väre en Nödvendighed. Hendes Väsen er for zart, for fiint til
atkunne undväre Velsignelsen fra oven; det er hendes Hverv at läre
Madnen at see opad, naar han trät af Livets Arbeide lader Hovedet
synke; hendes finere Fölelse, hendes frommere Sind kan ei väre Bielsen
foruden.

6. (Pag. 23.) Disse Timer, disse Dage kunne ikke sammenlignes med
Utilfredsheden over Intet at väre, Intet at virke, o. s. v. Den, som
ikke er Noget heri Verden, den, som Intet kan virke her, hos den ligger
visserligen Skylden selv. Men Mangel paa varm Interesse for Andres Vee
og Vel, Ulyst til at bribe Livets Virksomhed, fordi den er for ringe,
Foragt for den daglige Sträben, fordi den ei er lönnende nok, Lyst til
at väre Pave med Risico for en smuk Dag at finde sig siddende i
Muddergröften, ere Fjender af al Tilfredshed og nyttigt Arbeide i
Livet. Man vil gjöre Nytte, men man vil ikke tjene; man vil väre
Apostel, men ei arbeide for Brödet, medens man prädiker; man vil lyse
for den ganske Verden, men ei komme Olie paa Lampen. Man vil väreAand,
og lade som man intet Lemege har; man er for fornem til at ansee denne
Jords Virksomhed for Noget; de Andres jordiske Strid og Nöd er for
ringe. Fordi vi lade haant om denne Verdens Interesser, tro vi at have
Foden i Himlen, ei betänkendem at kun den, der var tro over det Lidet,
skal blive sat over det Meget. Ak, her er saameget at gjöre i denne
Verden for ethvert Menneske; vormeget behöver ei den hele Menneskehed
den Enkelte? Om han end giver hver Time hen til Arbeide for Andre, til
Lärdom, til Tröst, til Medlidenhed, til Hjälp for sine Brödre, vil han
dog vede Livets Ende endnu synes at have gjort Lidet, endnu önske at
kunne gjöre Mere!

Al Frigjörelse bör udgaae indvortes fra, Qvinden ogsaa. Friheden
bestaaer jo dog deri, at man forstaaer at finde sig tilrette i de
Forhold, Omständighederne have sat os i; först da ere vi frie, naar vi
ere Forholdenes Herrer. Men allerede den urolige Higen efter noget
Andet, end det, Naturen har bestemt os til, forhindrer os i at väre
lykkelige. Oghvad er Manden uden Qvinden? Naar Qvinden vil rive sig lös
fra sin Pligt at väre Hustru og Moder for at väre "Menneske", hvor det
da bliver vanskeligt at finde og overtale en Qvinde til at blive vor
Mage, og hvis hun endogsaa som Clara Raphael vil foreskrive
Betingelser, da seer jeg ikke Andet, end at de civiliserede Mänd maa
reise til Amerika og Afrika, og kjöbe sig Koner, for at forebygge
Menneskeslägtens Tilintetgjörelse. Og ligesaalidt kan Qvinden undväre
Manden, og maaskee endnu mindre; thi er hun Sundhedskilden, i hvis Bäld
han henter Kraft til Livets Strid, da er han Klippan, af hvis Barm den
udvälder, og henter sin metalne Kraft. Og taler ikke i Deres Bryst,
Sibylla! det ömme Önske at blive Moder, at opdrage en Efterslägt, at
udvikle i Barnets Själ Spiren til alt det, De kalder godt og skjönt?
Mit, mandens, Hjerte häver sig ved den Tanke at kunne väre en Napoleon;
men hellere var jeg dog Napoleons Moder, og Spartanerinden, der sendte
son Sön i Krigen med det Bud at komme hjem med Skjöldet eller paa det,
er for mig större endJudith og Charlotte Corday. -- Men -- siger De
atter -- naar hun nu ei kan gifte sig, naar Omständighederne forbyde
det? Ja, jeg beklager hendes Stilling, jeg vilde önske, at Staten
nogenlunde kunde tage sig af den, og hädre sig selv ved at sikkre hende
en idetmindste tarvelig Existence, og hvad hendes Aands Virken angaaer,
da vil den vel sagtens kunne finde Tumleplads, Der er i Qvindens Barm
nedlagt en Kraft, som Manden ikke eier, det er Resignationenes; det er
den veldädige Stöttestav, den medlidende Natur räkker hende; det er
denne Kraft, der kan läre hende at virke i Stilhed, og bäre taalmodigt.
Men naar Tidens Aand bliver urolig, overspändt, feberagtig, da er der
Tider, hvori Qvinden ogsaa gribes af Luftens Svimmel, og alt eftersom
Sygdommen er, fremkommer der en Messalina elelr en Aspasia, en Jeanne
d'Arc eller en Ninon de Lenclos; men det er kun Undtagelserm ligesom de
store Mänd, det er Planeter, der ere bleven Cometer, de vulkanske
Udbrud af Menneskesamfundets Gjäring. Og er nu Qvindens Själ for urolig
til at kunne resignere, saa rörer der sigmaasker stärker Kräfter i den,
og da finder hun lettelig en Vei for dem; kom da frem i Verden, strid
og kjämp, -- Nogle skulle offres for Menneskenes Lykke -- og kom hjem
med Seieren!

